Бургери ♥ burgers
### Днес ще ви предстявя **най-вкусните домашни бургери**, които съм опитвала някога и правя доста често у дома.


### Тази рецепта научих от [Митко](https://www.facebook.com/shopov.d), който е собственик на [food connection](https://www.foodconnection.bg/), където се провеждат изключително интересни кулинарни курсове, като се започне от дърпана баница и се стигне до изтънчени ястия от далечни и екзотични кухни. Общо взето, **горещо препоръчвам!** В случай, че се интересувате от кулинария и искате да си изкарате страхотни два-три часа, прекарани в смях, учение и дегустация, то **това е мястото!**


### 


### Но да премина към бургерите.


### Оказа се, че за да си направи човек вкусни бургери, трябва да зопочне от предния ден, тъй като и питките, и кюфтаците, и сосовете са домашно приготвени. Това не бива да ви притеснява, тъй като тестото се замесва и втасва цяла нощ в хладилника, без да ви напряга излишно. За каймата избирам телешко месо от месарницата и моля да ми бъде смляно възможно най-ситно. Сосовете  се правят за минути и също не са проблем.


### И така... Давам съставките за 10 броя бургери.


### **Бриош питки**


### **Необходими продукти:**


### за 10 бр.


### 250 мл топла вода


### 60 мл топло мляко


### 2 с.л. органична захар


### 7 г суха мая (аз използвам на [dr. oetker](https://www.oetker.bg/bg-bg/index))


### 450 г силно, бяло брашно + допълнително за поръсване


### 40 г масло, на стайна температура


### 1 ч.л. сол


### 1 яйце за тестото и 1 яйце за намазване на питките


### малдонска сол за поръсване


### [Бургери ♥ burgers](https://culinarywithme.com/wp-content/uploads/2019/11/brioche_buns_web_1.jpg)


### **Начин на приготвяне:**


### В купа смесете водата, млякото, захарта и маята. Разбъркайте и покрийте с кърпа за 5-10 минути до шупване на маята.


### В голяма купа пресейте брашното. Добавете маслото и стрийте между пръстите до получаването на маслени трохи. Направете кладенче и изсипете в него шупналата мая, солта и 1 яйце.


### Месете с помощта на ръчен миксер и приставка за тесто за 10 минути. Тестото е доста лепкаво и течно, но това не бива да ви притеснява. При втасването в хладилник, тестото се стяга и става приятно за работа.


### Полученото тесто прехвърлете в чиста, голяма купа, предварително намазана с олио. Покрийте с домакинско фолио и поставете в хладилник за 10-12 часа.


### Когато тестото е готово, извадете от хладилника и оформете еднакви по големина питки. Ето [тук](https://www.bbcgoodfood.com/recipes/brioche-buns) има и прилично видео за оформянето. Аз ги меря на везна, по около 90 г всяка. Прехвърлете питките в дълбока тава, предварително застлана с хартия за печене и покрийте с фолио. Оставете да втасат за час, а когато удвоят обема си намажете с разбито яйце и поръсете с малдонска сол или семена по ваш избор.


### Печете в предварително загрята фурна на 200С за 10-15 минути, а на дъното поставете купичка с вода като при козунаците.


### Охладете напълно върху решетка преди да разрежете питките.


[![](https://culinarywithme.com/wp-content/uploads/2019/11/burger_web_1.jpg)](https://culinarywithme.com/wp-content/uploads/2019/11/burger_web_1.jpg)
### **За каймата:**


### 800-900 г фино смляно телешко месо


### 1 с.л. горчица


### 1 с.л. сос Уорчестър


### 1/2 ч.л. сушена мащерка


### 1/2 ч.л. течен пушек (по желание)


### 1 яйце


### сол и черен пипер, на вкус


### Смесете всички продукти в купа и омесете добре. Отново с помощта на везна измерете кюфтетата, по около 95 г всяко и оформете с помщта на ринг, върху хартия за печене. В средата на всяко кюфте притиснете леко с пръст, за да не се деформират при печене. Поръсете с още малдонска сол и черен пипер и печете по 3 минути от всяка страна на барбекю или на нагорещен грил тиган, като при обръщане може да поръсите с настърган чедър или друг вид сирене по избор.


### Самите бургери сглобете по следния начин:


### Разрежете охладена питка, намажете едната половинка с [горчица](https://culinarywithme.com/%d0%b4%d0%be%d0%bc%d0%b0%d1%88%d0%bd%d0%b0-%d0%b3%d0%be%d1%80%d1%87%d0%b8%d1%86%d0%b0/), а другата с [майонеза](https://culinarywithme.com/%d0%ba%d0%bb%d0%b0%d1%81%d0%b8%d1%87%d0%b5%d1%81%d0%ba%d0%b0-%d0%bc%d0%b0%d0%b9%d0%be%d0%bd%d0%b5%d0%b7%d0%b0/) (за бургерите я приготвям с няколко капки трюфелово олио).


### Следва...питка с горчица, върху нея зеле и тънък резен домат, кюфте, завършете със [салса криола](https://culinarywithme.com/papas-rellenas/), малко табаско и похлупете с питката, намазана с майонеза.


### Това е, звучи много, но не е! А бургерите са абсолютен убиец.  У дома ги хапват по 2-3 броя наведнъж!


### А скоро смятам да тествам и други рецепти за бургери, които също ми изглеждат доста интересни. Та навъртайте се от време, на време!




---


### *Ако публикацията ви е харесала може да я споделите с приятелите си и не забравяйте да се абонирайте за новите статии в блога [тук](http://eepurl.com/cguvfd) или следете страничката във [facebook](https://www.facebook.com/culinarywithme/).*




---


### *За още инересни идеи може да посетите курсовете във [food connection](https://www.foodconnection.bg/).*

